b'\n_START_ARTICLE_\nUniversit\xc3\xa4t zu K\xc3\xb6ln\n_START_SECTION_\nDet f\xc3\xb8rste universitetet\n_START_PARAGRAPH_\nDet f\xc3\xb8rste Universit\xc3\xa4t zu K\xc3\xb6ln ble grunnlagt av pave Urban VI i \xc3\xa5r 1388 som fjerde universitetet i Det hellige romerske rike av den tyske nasjon (det tysk-romerske rike) og ble nedlagt 1798.\n_START_SECTION_\nDet nye universitetet\n_START_PARAGRAPH_\nDet nye universitet ble grunnlagt 1919. Den dav\xc3\xa6rende overborgermester Konrad Adenauer hadde etter \xc3\xa5 ha tiltr\xc3\xa5dt sitt nye embete i 1917, lagt sin fulle kraft bak arbeidet for et nytt universitet. Han tok initiativ til et Kaiser-Wilhelm-Institut for ern\xc3\xa6ring, og et sosalvitenskapelig institutt, under ledelse av filosofen Max Scheler. Valget av institutter hadde en side til sosiale sp\xc3\xb8rsm\xc3\xa5l, og var aktuelle som f\xc3\xb8lge av de sosiale problemer som hadde oppst\xc3\xa5tt etter f\xc3\xb8rste verdenskrig. Overfor den pr\xc3\xb8yssiske regjeringen kunne Adenauer ogs\xc3\xa5 argumentere med at et universitet ville styrke Tysklands stilling ved Rhinen, og 29. mai 1919 ble avtalen mellom K\xc3\xb6ln og staten undertegnet.\n_START_SECTION_\nFakulteter\n_START_PARAGRAPH_\nDet har idag 6 fakulteter: \xc3\x98konomi og sosialvitenskap, jus, medisin, filosofi, matematikk og naturvitenskap og humaniora. Universitetet og det tilknyttede universitetsklinikum befinner seg i bydelen S\xc3\xbclz.'